
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Завод за гипсфазерни плоскости гр. Видин, Южна промишлена зона с оператор „КНАУФ БЪЛГАРИЯ“ ЕООД, гр. София
Дата на извършване на проверката: 27.06.2018 г.

Място на извършване на проверката: гр. Видин, Южна промишлена зона
Проверени компоненти и фактори на околната среда:
· Води;

· Почви;

· Отпадъци;
· Опасни химични вещеста.

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ);

· Закон за почвите (ЗП);

· Закон за защита от вредното въздействие на химичните вещества и смеси (ЗЗВВХВС);

· Закон за управление на отпадъците (ЗУО) и подзаконовите нормативни актове;

Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД – 152/26.06.2018 г. на директора на РИОСВ – Монтана за извършване на комплексна проверка на място на обект: Завод за гипсфазерни плоскости      гр. Видин с оператор „КНАУФ БЪЛГАРИЯ“ ЕООД, гр. София.

На 27.06.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД – 152/26.06.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД – 30/27.06.2018 г.
Проверени са:
· Склад за съхраняване на отпадъци, генерирани от дейността на дружеството;

· Склад за съхраняване на опасни химични вещества и смеси;

· Инсталация за производство на гипсфазерни плоскости;

· ЛПСОВ;

· Документи и данни, свързани със законовите и подзаконови нормативни актове по околна среда.

Констативна част:
Основна дейност на дружеството на обекта е производство на гипсфазерни плоскости.

1. Компонент „Почви“

Дружеството упражнява дейността си на промишлена площадка, преобладаващата част от която е с твърда настилка. При извършения оглед на място не са констатирани разливи на масло и други опасни вещества. Около складовете и резервоарите за течни химикали, ГМС и около местата за временно съхранение на утайки от пречиствателните съоръжения и черпателния резервоар на КПС им анеобходимите обваловки, което да предоварти възможността за емисии на същите в почвите в съседни терени и водопроемника на отпадъчните води.
2. Компонент „Води“

Обектът се водоснабдява с вода за питейно-битови нужди от водопроводната мрежа на       гр. Видин, съгласно сключен договор с „В и К“ ЕООД, гр. Видин. Вода за производствени нужди се доставя от собствен водоизточник – 2 броя тръбни кладенци, за което на дружеството притежава издадено от  БДДР – Плевен разрешително за водовземане, действащо към момента на проверката. 
Дружеството е титуляр и на актуално разрешително за ползване на воден обект – р. Дунав за заустване на смесен поток от дъждовни води и пречистени в локална ПСОВ битово-фекални и производствени отпадъчни води, издадено от БДДР – Плевен. Условията в разрешителното се изпълняват. Няма изградени аварийни и/или байпасни връзки, чрез които да се заустват непречистени отпадъчни води в р. Дунав. Пунктът за собствен мониторинг е с осигурен безопасен достъп и трайно обозначен. В РИОСВ – Монтана са представени доклад за изпълнение на условията в разрешителното за 2017 г., както и протоколите от проведения през 2017 г. и първото шестмесечие на 2018 г. собствен мониторинг на отпадъчните води. На дружеството е наложена текуща санкция за превишение на ИЕО, заложени в разрешителното.

3. Фактор „Опасни химични вещества“

По приложение на ЗЗВВХВС и Регламент (ЕО) № 1907/2006- REACH, дружеството е потребител по веригата на химични вещества и смеси. За използваните в производствената дейност химични вещества и смеси се поддържа инвентаризационен списък с налични количества. Представени бяха информационни листове за безопасност на български език, изготвени в съответствие с изискванията на чл. 31 и Приложение II от Регламент REACH и неговите изменения (Регламент ЕО 453/2010 и Регламент ЕО 2015/830. Спазват се изискванията за съвместно съхранение съгласно Наредбата за реда и начина на съхранение на опасни химични вещества и смеси и ИЛБ.
Установена е употреба на смес със съдържание на вещество от Приложение XVII на REACH, като в представения ИЛБ са посочени компонентите с пределни стойности, които изискват наблюдение на работното място. При работата със сместа на работниците са осигурени защитни средства при вдишване, както и защитни средства за ръцете, очите и тялото. В Анекси-сценарии за излагане в ИЛБ е посочена употребата на сместа на дружеството. 
При проверката на информацията в ИЛБ и склада за съхранение на химикали не се констатира наличие на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване,
4. Фактор „Отпадъци“

Дейностите с отпадъци се осъществяват въз основа на регистрационен документ за третиране на неопасни отпадъци, с безсрочен срок на действие. Приемането и съхраняването на неопасните отпадъци, които се оползотворяват на площадката се извършва на открити бетонирани площадки и обособен склад. Зоните за съхранение са обозначени с табели с кода и вида на отпадъка. Дружеството извършва внос на отпадъци, спазвайки                     Регламент 1013/2006 г. Отпадъците, генерирани на площадката, са предавани за последващо третиране на фирми, притежаващи разрешителни, въз основа на писмени договори. При предаване на опасните отпадъци са спазени изискванията на ЗУО и Наредба № 1/2014 г. 
На обекта се извършва и дейност по предварително съхраняване на производствени отпадъци на мястото на образуване. Проверени са и начините на съхраняване на производствените отпадъци, при което се констатира: на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхранявания отпадък. 
Операторът води необходимата отчетност в заверени в РИОСВ – Монтана отчетни книги – Приложени № 1 и № 4. Годишните отчети са представени в срок в ИАОС. На обекта функционира въведена система за разделно събиране на отпадъци от хартия и картон, пластмаса и метали в изпълнение на чл. 33, ал. 2 от ЗУО, като са осигурени съдове и персонала е зает с функциониорането на системата. 

Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно договор с организация по оползотворяване.

Заключение:

Дружеството е изпълнило задължения си, които има в съответствие с екологичното законодателство по компоненти „Води“, „Въздух“, „Почви“ и фактори „Опасни химични вещества” и „Отпадъци”.

От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците;

· Законосъобразно управление на опасните химични вещества и смеси;
· Спазване изискванията на Закон за водите и условията в издаденото разрешително за заустване на отпадъчни води. 

